Sign in / Join .st0{fill:#34437F;} .st1{fill:#878787;} Sunday, January 9, 2022 ikteb hawn… Fittex Bernard Grech jgħid li gvern Nazzjonalista joħroġ lil pajjiżna mil-lista l-griża "malajr" Minn Brian Gatt January 9, 2022 Brian Gatt Ġurnalist Waqt diskussjoni politika li xxandret fuq diversi mezzi tal-midja tal-Partit Nazzjonalista Bernard Grech qal li dan huwa gvern tar-riklami u tal-prs għax jipprova jpenġi s-sitwazzjoni sabiħa minkejja li pajjiżna għadu fil-lista l-griża. Grech qal li Robert Abela għadu ma għamel xejn biex joħroġ lil pajjiżna minn din is-sitwazzjoni diffiċli. "Mhux ta' b'xejn ma jemminx li nistgħu noħorġu malajr jekk ikun hemm gvern Nazzjonalista għax m'għandux idea xi jrid jagħmel jew ma jridx li jieħu deċiżjonijiet għall-ġid tal-poplu Malti u Għawdxi kollu", kompla Grech. Għall-Kap tal-Partit Nazzjonalista "hija ħrafa" li huwa qiegħed jikkonsulta biex joħroġ is-soluzzjonijiet għax skontu "Robert Abela ma jikkonsultax". Grech qal li l-Partit Nazzjonlista ħadem fuq 12-il abbozz li jħarsu lejn il-problema li għandu dan il-pajjiż u qiegħed preparat biex jindirizzaha. Huwa qal li dan ix-xogħol li ħa ħafna ġimgħat jista' jsolvi s-sitwazzjoni biex il-politiku jiżbor l-imġiba tiegħu biex titjieb ir-reputazzjoni ta' pajjiżna. Kien għalhekk li huwa stieden lill-Prim Ministru biex mill-Ħamis li ġej dan l-abbozz jiġi diskuss fil-parlament biex fi ftit ġimgħat ikun jista' jgħaddi bħala liġi. Il-Kap tal-Partit Nazzjonalista qal li din hija stedina tal-id tal-ħbiberija tal-Oppożizzjoni biex titjieb ir-reputazzjoni ta' pajjiżna. L-Oppożizzjoni għandha qalbha mal-Pulizija Mistoqsi dwar id-deċiżjoni tal-Uffiċċju tal-Avukat Ġenerali li qabel li l-persuna involuta jkun akkużat fuq l-attentat ta' serqa u mhux fuq it-tiri sparati fuq il-Pulizija, Grech qal li l-Partit Nazzjonalista ħass li minkejja ma jaqbilx, jibqgħu kawti u jistennew spjegazzjoni dovuta lill-Pulizija. Il-Kap tal-Oppożizzjoni qal li l-Oppożizzjoni għandha qalbha mal-Pulizija li jagħmlu xogħol siewi ħafna u jeħtieġ li dawn jingħataw spjegazzjoni għal tali deċiżjonijiet. Artiklu preċedenti "Victor għen ħabib tiegħi jirbaħ żmien biex igawdi lil bintu li ma kellhiex taqbeż it-tliet xhur ħajja" Artiklu li jmiss "Id-deċiżjonijiet li ħabbru l-awtoritajiet ifissru li se nibagħtu sinjal ta' saħħa akbar lill-vaċċin"